Kovtonjuk rakontis pri la milito en Ukrainio
#000000
Jevhen Kovtonjuk, la komitatano A por Ukrainio, rakontis pri la milito en Ukrainio en aparta programero dum la Universala Kongreso en Montrealo. En la komitato de UEA li levis la demandon pri la eksigo de la ĉefdelegito de Rusio.
#000001
La programero Situacio en Ukrainio — demandoj kaj respondoj en salono Lapenna de la 107-a Universala Kongreso de Esperanto en Montrealo estis organizita rapide, ĉar pro vizaj malfacilaĵoj nur merkrede Jevhen (Eŭheno) Kovtonjuk, la organizinto de la aranĝo, alvenis al Montrealo. Ĉeestis ankaŭ du aliaj ukrainaj esperantistoj, Ihor Halajĉuk kaj Viktor Pajuk.
#000003
La Komitato post voĉdono akceptis la proponon de Kovtonjuk, laŭ kiu la estraro raportu al ĝi ĝis la fino de septembro pri sia decido rilate la eksigon de Smetanina. La eksigon pli frue proponis Osmo Buller, kiu ne plu membras en la Komitato.
#000005
Kovtonjuk rakontis, ke necesis aranĝi apartan kunvenon pri Ukrainio, ĉar jam multaj homoj persone demandis lin pri la situacio en la lando. La kunvenon partoprenis pli ol 60 kongresanoj. Li emfazis, ke temas pri liaj personaj opinio kaj vidpunkto.
#000006
Unue li atentigis, ke ne temas pri milito inter Ukrainio kaj Ruslando, sed pri atako de Rusio en Ukrainion. Laŭ li, Ukrainio havas nur du eblojn, kontraŭstari aŭ subiĝi, meza ne ekzistas.
#000007
– Homoj kiuj estas pli aĝaj memoras bone Sovetunion. La sovetaj respublikoj ne estis frataj, sed estis devige unuigitaj perforte, li diris.
#000010
La nuna milito, laŭ li, ne estas malgranda, sed ĝi estas milito pri la estonteco, ĝi estas decida pri tio, kien iros la homaro. Ĝi koncernas ĉiujn landojn de Eŭropo kaj havas influon al tuta mondo, ankaŭ pro tio ke Ukrainio estas la dua lando en la mondo rilate eksporton de tritiko kaj sunflora oleo.
#000011
Kiam tie aperis la unuaj malamikoj, ili laŭ Kovtonjuk faris barilon sur la vojo tra kiu eblis fuĝi el tiuj urboj. Homoj ĉe la barilo estis pafitaj sendemande. La rusiaj soldatoj ankaŭ detruis sencele domojn de civiluloj, li rakontis.
#000013
Multaj el la demandoj rilatis al tio kiam la milito povas finiĝi. Komence, diris Kovontjuk, ĉiuj opiniis ke la milito finiĝos en unu semajno, sed laŭ lia sento la milito bedaŭrinde daŭros pli ol unu jaron. Se okazos io eksterordinara, kiel morto de la ”caro” aŭ pli aktiva partopreno de Eŭropo en la milito, ĝi laŭ li povas finiĝi pli rapide.
#000014
Li opiniis, ke se iu eksterlandano parolas pri tio kio okazas en Ukrainio, estus pli bone aŭskulti ukrainianojn mem pri tio, kio okazas en ilia hejmlando. Falsaj informoj laŭ li troviĝas ekzemple en la Facebook-grupo ”Socio, religio, politiko” kaj en Vikinovaĵoj, kiujn laŭ li redaktas subtenantoj de Putin.
#000018
Kovtonjuk rakontis, ke li scias pri unu esperantisto el la orienta parto de Ukrainio, kiu servas en la armeo. Viktor Pajuk aldonis, ke esperantistoj el Odeso volontulas en la defendo de sia hejmurbo.
#000019
Kovtonjuk ne havis bonan respondon al la demando, kial ne videblas aliaj politikistoj en Ukrainio krom la prezidento Zelenskij, sed laŭ li estas normale en milita tempo, ke aliaj politikistoj restas flanke kaj ke oni ne aŭdas multe pri ilia agado. Ĉiu politikisto laŭ li povus utiligi la militan situacion por flankigi siajn konkurantojn, sed tion oni ne konsideras prioritata en la nuna situacio.
#000020
Kovtonjuk emfazis, ke nun, kiam por ukrainianoj estas pli facile veni al Eŭropo ol por rusoj, okazis ke ukrainoj fakte helpis rusojn, kiuj volis lasi sian landon, trovi lokon kaj vojon eksterlanden.
#000021
Alklaku por kunhavigi ĉe Twitter(Malfermiĝas en nova fenestro)Alklaku por kunhavigi ĉe Facebook(Malfermiĝas en nova fenestro)Alklaku por kunhavigi per Telegramo(Malfermiĝas en nova fenestro)
#000022
Estraro traktos eksigon de la rusia ĉefdelegito
#000024
Mi ne kredas, ke Eŭropo ne defendis Ukrainujon por eviti militon. Oni volis tiun militon. Oni volis tiun energikrizon en Eŭropo, pro tio, ke iuj homoj kaj kompanioj tre bone enspezas pro ĝi, kaj – ho suprizo – tiu ĉi milito kaj energimanko estas "bela" preteksto por premi la eŭropan popolon fari – ofte tre malpopularajn – energiplibonigojn pro la klimato.
#000028
Antaŭ ol Rusujo atakis Ukrainujon, oni havis semajnojn por survojigi aerdefendajn aviadilojn kaj pli al Ukrainujo por defendi ties teritorion, sed Eŭropo faris absolute nenion. Dum ĉe la forigo de nukleaj armiloj el Ukrainujo, ankaŭ eŭropaj landoj garantiis protekton al Ukrainujo.
#000030
Se Eŭropo estus adekvate protektinta niajn eŭropajn, ukrainajn fratojn, Ukrainujo nun ne estus en milito kaj verŝajne ankoraŭ fluus rusa gaso al Eŭropo.
#000031
Ŝajne Sr. Kovtonjuk delonge ne tralegis Vikinovaĵon, ĉar multaj freŝaj artikoloj temas pri la invado kaj tute ne estas por-putinaj.
#000033
Ĉiam estas bona afero se la de forto tuŝitaj homoj mem rakontas pri maljusteco. Ripetoj memorigaj ade bonvenas. "Vikinovaĵoj" eble ne TIOM gravas sur skalo de internaciaj novaĵ-agentejoj... Ĉiuokaze dankon al sinjoro Kovtonjuk ke li raportis kaj provis malfermi okulojn!
#000034
Aliĝi al 400 aliaj abonantoj
#000042